Amanda Du-Pont

Ka ga Amanda Du-Pont 
Amanda du-Pont (o belegwe  26 Mosegamanye 1988) o tswetšwe gona Swaziland. Ke sebapadi sa Afrika Borwa, masebotsana le moamogedi wa thelebišene. Du-Pont o tsebega ka go swantšhwa ga gagwe ga Senna mo letotong la diterama tša CW Life is Wild  le Sharon  go SABC 3 metlae-terama Taryn & Sharon .  Ga bjale, o bapala bjalo ka Ashley go tša Netflix le letoto la terama ya Shadow . O tsebega ka go bapala papadi ya soap opera ya SABC 1 Skeem Saam  bjalo ka Nompumelelo 'Lelo' Mthiyane.

 Bophelo bja mathomo 
Du-Pont o belegwe ka la 26 Mosegamanye 1988 kua Manzini, Swaziland .  Ke wa lešika la Sefora, Setaliana, Sepotokisi le Seswazi . O belegwe le go godišetšwa Manzini gomme a dula le motswala wa gagwe Alulutho Du Pont, le yena e lego MoSwati. Ka morago ba ile ba hudugela Mpumalanga go fetša dithuto tša bona tša sekolo Kholetšheng ya Uplands. 

 Tša Boiphedišo 
Du-Pont o bile le karolo ya go eta pele filiming ya 2014 ya Magareng ga Metswalle, le tema yeo e ipoeletšago lenaneong la thelebišene la Afrika Borwa leo le tumilego la Skeem Saam . Go tloga ka 2012 go fihla ka 2016 e bile moamogedi mmogo wa SABC 1 go 'celebrity lifestyle magazine shows Real Goboza'''  gotee le Phat Joe.  O ralokile ka terama ya CW Life is Wild, SABC 2 's Muvhango, Intersexions, Generations, letoto la Mzanzi TV la Loxion Bioscope, le filimi ya 2015 ya tšobotsi ya Hear Me Move .  Ka Dibokwane 2019, go ile gwa tsebišwa gore Du-Pont o tla bapala karolo ya letoto la ditaba tše di kgahlišago tša Netflix Shadow'' . 

 Tša Thuto 
Ka 2011, Du-Pont o filwe legoro la Bachelor of Arts go tšwa Sekolong sa Afrika Borwa sa Ditshwantšho le Tiragatšo ye e Phelago ka Johannesburg. Ngwageng wa go latela, o ile a aloga Sekolong sa Difilimi sa New York kua Toropong ya New York, moo a ilego a newa thušo ya ditšhelete ka mo go feletšego bakeng sa bokgoni bjo bobotse bja thuto. 

 Tša Difoka 
Ka mengwaga ye 21, Du-Pont o ile fiwa sefoka sa Phihlelelo ya Bophelo ka Moka ke Kgoro ya Bokgabo le Setšo ya Swaziland ka baka la dikatlego tša gagwe tša mathomo ka difiliming le thelebišeneng le go tšwetša pele ga gagwe leleme le setšo sa Seswazi. 

 Tša Bophelo bja gagwe 
Amanda o nyetšwe ke Shawn Rodriques ka 2020  Banyalani ba  hlalane ka Pherekgong 2023. 

 Tšhupetšo